Samlingsstund for barn

I sosiale medier

# Elementer i samlingsstunden

1. Presentasjon av deg og seerne
2. Introduksjon
3. Spørsmålsrunde med bevegelser
4. Velkommen-sang
5. Aktivitet (vi lager esel av pappeske og palmegren av papir)
6. Lystenning
7. Konkurranse (gjette sang)
8. Sang (Baby shark)
9. Eksperiment (melk med konditorfarge og zalo)
10. Bønn

# Mål for samlingene

* Barna skal få en opplevelse av å være sammen.
* De skal få synge, få tips om aktivitet, delta i lek.
* Vi snakker litt om palmesøndag og at Jesus er en annerledeskonge.

# Du trenger

* Noe å filme med.
* Pappeske, teip, kniv og tau. Grønt papir, pinne og saks.
* Tre lys og fyrstikker.
* Melk, matfarge, zalo.
* Sanger og bønner.

Manus til hele sjette samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?
Å, det var mange fine navn!
Du må gjerne få en voksen til å skrive en hilsen i kommentarfeltet under, så vet vi hvem som ser på.

I dag har Matilda bedt oss sitte her og rope «hurra», så kommer det en overraskelse.
(Vi roper mens vi vifter med «palmegrener» - så kommer Matilda inn, ridende på et pappeske-esel).

# 2. Introduksjonsrunde om hvorfor vi har samlingsstund

I dag skal vi høre om palmesøndag.

# 3. Spørsmålsrunde med bevegelser

Vi stiller spørsmål, og så kan du svare ved å gjøre det vi sier.
(Her improviserer Matilda en del, så spørsmålene her avviker noe fra sendingen).

**Alle som gleder seg til påske, si jaaaa.**

**Alle som bor et sted med snø og påskeskiføre, lat som dere går på ski.**

**Alle som synes esler er fine, klapp på hodet.**

**Alle som liker løver og tiger, si grrrrr.**

**Alle som er klar for å synge, klapp på lårene.**

# 4. Velkommen-sang

*Velkommen alle musikanter,*

*musikanter som er klare nå.*

*Alle musikanter som kan takten slå!*

*Klapp i hendene! (klapp i hendene)*

*Klapp med tennene (Klapp med tennene)*

*Hvor er knærne? (Slå på knærne)*

*Hvor er tærne? (Slå på tærne)*

# 5. Aktivitet

I dag har Matilda og jeg laget et esel av pappa. Slik gjør dere det:
- Finn en passe stor pappeske.
- Skjær ut en åpning på toppen, og en like stor under.

- Sett inn hull på toppen som dere kan feste tau i. Dette er seler som holder eselkroppen oppe.

- Kutt ut et eselhode. Vi kuttet ut to deler som vi limte sammen.

- Skjær i fronten slik at det er mulig å «dytte» inn eselhodet.

Vi har også laget palmegrener:
- Tegn rundt ei hånd, og klipp den ut.
- Lim hånda fast på pinnen.

I dag har vi laget esel og palmegrener, for i dag er det palmesøndag.
I dag var den dagen Jesus rei inn i Jerusalem. Andre konger ville ridd på en hest, men Jesus valgte å ri på et esel. For han er en annerledeskonge.
Denne dagen hadde mange hørt om Jesus, og mange ville klappe for ham, se ham, være nær ham.
Jesus var en annerledeskonge. Han var ikke opptatt av fine klær, han hadde ikke et slott, han kom ikke ridende på en stor hest. Jesus var god mot dem som var fattige, alene, syke.

# 6. Lystenning

På samlingsstund tenner vi tre lys og ber. Det kan du også gjøre, men da må du sette på pause og hente en voksen! Matilda kan ikke tenne lys selv!

Jeg ber først, og så kan dere gjenta:

Vi tenner et lys og ber for om at alle barn som ikke kan gå i barnehage og på skole, skal ha det godt.

Vi tenner et lys og takker Gud for at vi bor i et godt og trygt land.

Vi tenner et lys og ber for alle barn i resten av verden.

# 7. Konkurranse

Maurits pleier å lage konkurranse for oss. Men i dag har Brage ønsket seg en konkurranse der vi skal gjette en sang. Her har vi et påskeegg og det ligger en hane oppi. Hm... Det skal ikke være en hane, men ungen til en hane og en høne. Hvilken sang kan det være?Tror du at du vet svaret? Få hjelp av en voksen og skriv inn sangen i kommentarfeltet under. Til neste Morgensamling skriver vi hvem vinneren er. Vinneren får en premie i posten!

# 8. Sang

Noen har ønsket seg Baby shark, og den skal vi synge nå:

*Baby shark, doo doo doo doo doo doo
Baby shark, doo doo doo doo doo doo
Baby shark, doo doo doo doo doo doo
Baby shark!*

*Grandma shark, doo doo doo doo doo doo
Grandma shark, doo doo doo doo doo doo
Grandma shark, doo doo doo doo doo doo
Grandma shark!*

*Grandpa shark, doo doo doo doo doo doo
Grandpa shark, doo doo doo doo doo doo
Grandpa shark, doo doo doo doo doo doo
Grandpa shark!*

*Run away, doo doo doo doo doo doo
Run away, doo doo doo doo doo doo
Run away, doo doo doo doo doo doo
Run away!*

*Safe at last, doo doo doo doo doo doo
Safe at last, doo doo doo doo doo doo
Safe at last, doo doo doo doo doo doo
Safe at last!*

Du, forresten – har du en sang du savner fra samlingsstunden i barnehagen, søndagsskolen eller koret – gi oss beskjed, så tar vi den kanskje med i samlingsstunden vår her i skogen neste gang vi møtes.

# 9. Eksperiment

Til dette eksperimentet trenger du et fat, melk, matfarge og zalo.
- Hell melk i fatet.
- Drypp i farge (det skal nå ligge temmelig i ro)

- Drypp i dråper med zalo (nå blander fargene seg i nydelige mønstre)

# 9. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg

Og du er glad i meg.

Nå skal vi leke videre med eselkostyme. Husk å svare på konkurransen – så sees vi igjen tirsdag kl. 09.00!

Hadet!